Navorsing oor bruin vroue teruggetrek ná herrie | Maroela Media
Die internasionale vaktydskrif Aging, Neuropsychology and Cognition het 'n navorsingsartikel oor die denkvermoë van bruin vroue teruggetrek.
Die studie, getiteld "Age- and education-related effects on cognitive functioning in Coloured South African women" het 'n herrie ontketen. In die artikel word onder meer aangevoer dat bruin vroue in Suid-Afrika 'n groter risiko vir "lae kognitiewe werking" het weens lae onderrigvlakke en 'n ongesonde leefstyl.
'n Groep van 60 bruin vroue, tussen 18 en 64 jaar oud, is by die studie betrek. Hul denkvermoë en die verwantskap tussen hulle ouderdom en vlakke van onderrig is getoets.
Die artikel is geskryf deur Sharné Nieuwoudt, Kasha Elizabeth Dickie, Carla Coetsee, Louise Engelbrecht en Elmarie Terblanche. Die skrywers is almal verbonde aan die Universiteit Stellenbosch (US).
In 'n verklaring sê die redaksionele komitee van die publikasie hoewel die artikel deur die proses van ewekniebeoordeling is en ingevolge die joernaal se beleid aanvaar is, is daar sedertdien vasgestel dat ernstige foute in die metodologie en oorspronklike verslaggewing voorkom.
"Ter opsomming bevat die artikel 'n aantal aannames oor bruin Suid-Afrikaanse vroue, wat gegrond is op data wat nie deur die studie of die daaropvolgende interpretasie daarvan gestaaf kan word nie," lui die verklaring.
Die tydskrif sê hy het daarom besluit om die artikel terug te trek. "Ons het deurlopend met die skrywers gekonsulteer en hulle het saamgestem dat die artikel teruggetrek word."
Die artikel sal steeds aanlyn beskikbaar bly om die rekord daarvan te behou, maar elke bladsy sal 'n digitale watermerk met die woord "teruggetrek" op hê.
Die US het reeds onvoorwaardelik om verskoning gevra vir die trauma wat die artikel veroorsaak het en erken dat die publikasie daarvan "erge trauma en woede by lede van die algemene publiek, die Stellenbosse gemeenskap, belanghebbers van die universiteit en ons kampusgemeenskap veroorsaak het".
"Ons vra onvoorwaardelik om verskoning vir die pyn en lyding wat hierdie artikel meergebring het. Ons het ook empatie met huidige en voormalige personeel, studente en alumni wat weens hul verbintenis met ons instelling kritiek moes verduur," het prof. Eugene Cloete, viserektor: navorsing, innovasie en nagraadse studies in 'n verklaring gesê.
Die kantoor van die rektor het reeds met 'n ondersoek na alle aspekte van die navorsingstudie begin en sal op grond van die ondersoekers se bevindinge regstellende stappe doen. Dit geld ook oproepe dat die artikel teruggetrek word, het die universiteit gesê.
Daar was groot woede oor die artikel en prof. Barbara Boswell, verbonde aan die Universiteit van Kaapstad, het 'n petisie om dit te laat terugtrek, van stapel gestuur. In die petisie skryf Boswell die kwessie is belangrik omdat die "artikel as wetenskaplike navorsing gepubliseer is, maar steun op koloniale stereotipes van Afrika-vroue en spesifiek bruin Suid-Afrikaanse vroue as intellektueel gebrekkig".
Die ANC in die Wes-Kaap het ook gesê die studie bevorder die gebruik van diskriminasie en stigmatisering op grond van ras onder die dekmantel van wetenskaplike navorsing. In 'n verklaring sê die party dít mag nie goedgekeur word nie.
"Ons doen 'n beroep op die kommissie vir geslagsgelykheid om die studie te hersien en om sy stem te voeg (by dié van diegene wat daarteen kapsie maak) as die inhoud inbreuk maak op die regte van vroue in die algemeen, en bruin vroue in die besonder. Indien wel, moet die nodige stappe gedoen word."
Die party sê akademici moet net soos die geval met individue vir rassistiese uitsprake verantwoordelik gehou word.
Geagte ANC, akademici basseer hulle werk op statistiek en, meeste van die tyd, op wetenskaplike bewyse. Nie alles is rassisties nie!
Die artiekel is terug getrek weens foute in hulle metodiek; of dat die skrywers bang is dat mense soos julle die raskaart alweer gaan speel, al is dit dalk die waarheid.
Die artikel en navorsing is sekerlik deeglik gedoen, as doktors op tv kan se die nuwe toestelle wat ontwerp is toets hoeveel bloed in jou alkohol is ,en eintlik andersoms, en 10 540 uitgespreek word as 10 en 500 en o duisend, hoev daar nie eers navorsing gedoen word nie, dit is dan opsigself die waarheid,
As die navorsing, soos dit blyk vir die regte doel was, en dit kan help om die wêreld 'n beter plek te maak deur van jongs af aandag te gee aan die oorsaak, is daar mos nou niks mee verkeerd nie, net solank dit nie vir die verkeerde doel aan die grootklok gehang word nie. Dit gee mens insig, mens het werklik empatie met die mense en dit wys ons het nog 'n lang pad te stap. Die ANC moet by hul kop begin.
Die navorsing was nie reg nie. Maar hulle het besef dat hulle n fout begaan het en onverskoning gevra. Maar die ding gaan nou weer hol rug gery word tot op die been om ons koerupte vingers in die geld pie te kry en soveel moontlik daar uit te kry vir kamstige vergoeding, terwyl net sommige die goud pot deel.
Die land se mense maak my siek en ek sak my kop in skaamte om te se ek is n Suid Afrikaner, waar dit jare terug my TROTS was.
Navorsing ,wetenskaplike bevindinge ,vooruitgang is westerse konsepte wat nie aanklank vind by diegene wat agteruitgang ondersteun nie .